Γκρατσιαντίο Ισαΐα Άσκολι

Ο Γκρατσιαντίο Ισαΐα Άσκολι (, 16 Ιουλίου 1829 – 21 Ιανουαρίου 1907) ήταν Ιταλός γλωσσολόγος.Graziadio Isaia Ascoli – Encyclopædia BritannicaArchivio glottologico italiano : Ascoli, Graziadio Isaia, 1829–1907 ...ASCOLI, Graziadio Isaia, Dizionario Biografico degli Italiani

Γεννήθηκε από ιταλόφωνους Εβραίους γονείς στην πολυεθνοτική πόλη Γκορίτσια, τότε υπαγόμενη στην Αυστροουγγρική Αυτοκρατορία και σήμερα στην Ιταλία. Από παιδί ήδη έμαθε κάποιες από τις γλώσσες που άκουγε να ομιλούνται στην πόλη: τη γερμανική, τη φριουλανική, τη σλοβενική και τη βενετική γλώσσα (σύγχρονη).

Ο Άσκολι ήταν αυτοδίδακτος και δημοσίευσε το πρώτο του σημαντικό έργο με θέμα τις γλώσσες της Ανατολής, το Studii orientali e linguistici, το 1854. Το 1860 διορίσθηκε καθηγητής της γλωσσολογίας στην Ακαδημία Επιστημών και Γραμμάτων (Accademia scientifico-letteraria) του Μιλάνου, όπου εισήγαγε τη μελέτη της συγκριτικής γλωσσολογίας, των λατινογενών γλωσσών και της σανσκριτικής.

Συνεισέφερε σημαντικά στη μελέτη της σχέσεως ανάμεσα στις ινδοευρωπαϊκές και τις σημιτικές γλώσσες, ενώ πρωτοπόρησε στη μελέτη των ρομανί και των κελτικών γλωσσών.

Στην Ιταλία είναι πάνω από όλα γνωστός για τις μελέτες του των ιταλικών διαλέκτων, τις οποίες πρώτος αυτός ταξινόμησε με συστηματικό τρόπο.

Παραπομπές

Πηγές
 Το λήμμα «Άσκολι Γκρατσιάντιο-Ησαΐας» στη Νέα Ελληνική Εγκυκλοπαίδεια «Χάρη Πάτση», τόμος 7

Κατηγορία:Ιταλοί γλωσσολόγοι
Κατηγορία:Ιταλοεβραίοι